CELEX: 62008CN0473
Language: da
Date: 2008-11-05 00:00:00
Title: Sag C-473/08: Anmodning om præjudiciel afgørelse indgivet af Sächsisches Finanzgericht (Tyskland) den 5. november 2008 — Ingenieurbüro Eulitz GbR Thomas und Marion Eulitz mod Finanzamt Dresden I

21.2.2009   
            
            
               DA
            
            
               Den Europæiske Unions Tidende
            
            
               C 44/26
            
         Anmodning om præjudiciel afgørelse indgivet af Sächsisches Finanzgericht (Tyskland) den 5. november 2008 — Ingenieurbüro Eulitz GbR Thomas und Marion Eulitz mod Finanzamt Dresden I
   (Sag C-473/08)
   (2009/C 44/43)
   Processprog: tysk
   Den forelæggende ret
   Sächsisches Finanzgericht
   Parter i hovedsagen
   
      Sagsøger: Ingenieurbüro Eulitz GbR Thomas und Marion Eulitz
   
      Sagsøgt: Finanzamt Dresden I
   Præjudicielle spørgsmål
   
               1)
            
            
               Er undervisnings- og eksamensydelser, som en diplomingeniør leverer for en uddannelsesinstitution, som er oprettet som en privatretlig forening, for deltagerne i videreuddannelseskurser, som allerede mindst har en universitetsuddannelse eller en uddannelse fra en anden højere læreanstalt som arkitekt eller ingeniør eller tilsvarende uddannelse, hvorved kurserne afsluttes med en prøve, »skole- og universitetsundervisning« som omhandlet i artikel 13, punkt A, stk. 1, litra j), i direktiv 77/388/EØF (1)?
            
         
               2)
            
            
               Er en person, der i øvrigt opfylder betingelserne som »privatunderviser« som omhandlet i den i spørgsmål 1 nævnte bestemmelse, udelukket fra denne personkreds, når vedkommende
               
                           —
                        
                        
                           også (helt eller delvist) modtager betaling for sin undervisning, når der ikke er tilmeldt nogen deltagere til en konkret undervisning, men vedkommende allerede har leveret forberedelsesydelser herfor, eller
                        
                     
                           —
                        
                        
                           gentagne gange og fortløbende over et betydeligt tidsrum får til opgave at afholde de pågældende undervisnings- og eksamensydelser, eller
                        
                     
                           —
                        
                        
                           ud over sin umiddelbare undervisningsvirksomhed i forbindelse med det pågældende kursus indtager en faglig og/eller organisatorisk overordnet position i forhold til de andre docenter?
                        
                     
         Finder en sådan udelukkelse i givet fald allerede anvendelse, når kun et af disse kendetegn foreligger, eller først når der foreligger to eller tre af disse kendetegn?
   
      (1)  EFT L 145, s. 1.